**OSNOVNA ŠKOLA BISTRA
Bistranska 30
Poljanica Bistranska**

**ZAPISNIK SA 5. SJEDNICE VIJEĆA RODITELJA**

**U ŠKOLSKOJ GODINI 2017./2018.**

Peta sjednica Vijeća roditelja OŠ Bistra u šk. god. 2017./2018. održana je 26. lipnja 2018. godine u prostorima matične škole u Poljanici, u novoizgrađenom dijelu s početkom u 19:00 sati. Sjednicu je vodila gđa. Mirjana Eršek, predsjednica Vijeća roditelja. Od ukupno 28 članova vijeća roditelja sjednici je prisustvovalo 14 članova.

*Prisutni članovi Vijeća roditelja:* Božena Babić, Lucija Katalenić, Josip Brajković (2.a), Renata Car Lacković, Josip Brajković (3.a), Suzana Muhek, Krunoslav Car, Željka Rasi, Ines Čeko, Mirjana Eršek, Mario Zajec, Josip Kukec, Renata Špoljar i Natalija Dubravec.

Sjednici je prisustvovao i ravnatelj škole, gosp. Eduard Kovačević.

1. **Verifikacija zapisnika sa 4. sjednice Vijeća roditelja**
2. **Izvješće s ostvarenih izleta**
3. **Kurikulum OŠ Bistra za šk.god. 2018./2019. (škola u prirodi i škola plivanja)**
4. **Glasovanje temeljem natječaja za Ravnatelja OŠ Bistra**
5. **Razno**

**1.Verifikacija zapisnika sa 4. sjednice Vijeća roditelja**

Gđa. Dubravec zamolila je da se pod točku Razno uvrsti i rasprava o profesoru i problemu s parkingom kod pekare.

Gđa. Čeko predložila je da se u zapisnik od sada nadalje upisuju i prisutni članovi Vijeća.

**2. Izvješće s ostvarenih izleta**

Ravnatelj škole izvijestio je roditelje o provedenim izletima. Zanimalo ga je imamo li mi kao roditelji saznanje o tome je li sve bilo u redu, obzirom da su nastavnici bili zadovoljni provedbom i organizacijom izleta. Predloženo je da se izbjegava povratak s izleta poslije 22:00 sata, obzirom da neki roditelji nisu došli po svoju djecu, a maloljetnici po zakonu ne smiju bez pratnje biti izvan kuće poslije 22:00 sata.

Također, utvrđeno je da je izlete ipak bolje organizirati krajem 5. mjeseca, unutar dana utorak-srijeda-četvrtak, kako bi se izbjegle velike gužve.

**3. Kurikulum OŠ Bistra za šk.god. 2018./2019. (škola u prirodi i škola plivanja)**

Predviđeno je da će se u Kurikulum za slijedeću školsku godinu ugraditi i odlazak u školu u prirodi. Među roditeljima je već provedena anketa te se više od 75% roditelja izjasnilo da žele da se škola u prirodi provede. S prijedlogom za organizaciju i sufinanciranje škole će se ići prema Općini Bistra – gđa. Eršek će pripremiti dopis. Kad se oformi cijena škole u prirodi opet se mora utvrditi koji roditelji su zainteresirani za njenu provedbu. Ravnatelj je naglasio da je s roditeljima djece s teškoćama u razvoju potrebno unaprijed razraditi boravak u školi u prirodi.

**4. Glasovanje temeljem natječaja za Ravnatelja OŠ Bistra**

Obzirom da na današnjoj sjednici nije bio postignut kvorum za glasanje o izboru ravnatelja (potrebna je najmanje natpolovična većina članova Vijeća), glasovanje se prebacuje na slijedeću sjednicu Vijeća roditelja.

**5.Razno**

Roditelje je zanimalo postoji li neki službeni dokument iz kojeg je vidljivo da će obavezni udžbenici za učenike biti besplatni. Ravnatelj je objasnio da postoji Ugovor s Općinom i Županijom, koje osiguravaju sredstva za kupnju udžbenika. Obzirom da Općina Bistra još nije izglasala rebalans proračuna, zasada se na web stranici škole vidi obavijest samo za djecu kojoj udžbenike pokriva Grad Zagreb i Zaprešić.

Zasada se još uvijek ne zna hoće li informatika postati obavezni ili izborni predmet. Nakon što se izglasa novi Zakon o školstvu to bi pitanje trebalo biti definirano.

Hoće li produženi boravak biti osiguran samo za učenike 1. ili i za učenike 2. razreda? Kriterije za pokrivanje troškova plaće za učitelja donosi Općina. Troškovi boravka koje će plaćati roditelji mjesečno će iznositi 350,00 kn. Boravak će najvjerojatnije krenuti od 2. tjedna nove školske godine.

U sadašnjem 1. a razredu (od jeseni kreću u 2. razred) sedmoro roditelja je zainteresirano za organizaciju boravka za njihovu djecu. Dogovoreno je da se i u ostalim razredima provede anketa, da se vidi okviran broj zainteresiranih roditelja. Nakon toga Vijeće roditelja će uputiti dopis Općini i izraziti potrebu za organizacijom boravka i za učenike 2. razreda.

Roditelji sedmih i osmih razreda istaknuli su nezadovoljstvo i pritužbu na rad za profesora informatike, koji je trenutno zaposlen kao zamjena za profesoricu koja je na porodiljnom dopustu. Ravnatelj je najavio dodatnu kontrolu rada, no i zamolio da se poštuje procedura pritužbi. Predloženo je da se na početku svake školske godine organizira zajednički roditeljski sastanaka za učenike 5.-ih i 1.-ih razreda, na kojem će se predstaviti stručni suradnici škole te objasniti procedure i načine rada s učenicima i roditeljima.

Roditelje je zanimalo može li školski autobus voziti i Podgorskom ulicom. Ravnatelj je rekao da nije moguće organizirati rutu tom ulicom.

Postavljeno je pitanje hoće li ispred škole biti osigurano mjesto za parkiranje bicikala. Ravnatelj je rekao da zbog sigurnosnih razloga to neće biti uvedeno, no postoji mogućnost da, ukoliko se uredi prilaz školi sa stražnje strane, da tamo bude mjesto za odlaganje bicikala.

Roditelje je također zanimalo može li se napraviti posebna polica osiguranja za djecu koja se pojačano bave sportom. Ravnatelj je objasnio da škola formira jednu policu za sve učenike, a da su klubovi u kojima djeca treniraju izvanškolske aktivnosti obavezni osigurati djecu na aktivnostima koje nisu unutar školskih natjecanja. Školska polica osiguranja pokriva djecu u kućnom ambijentu i u školi, te na školskim natjecanjima.

Nije bilo dodatnih pitanja.

U Poljanici Bistranskoj, 26.06.2018.

Predsjednica Vijeća roditelja:

Mirjana Eršek

Zapisničar:

Lucija Katalenić